Hver er saga kirkju mormóna?
Kirkja Jesú Krists hinna Síðari daga heilögu var stofnuð í Fayette, New York, árið 1830. Joseph Smith var fyrsti forseti kirkjunnar. Hann sá Jesú Krist og Guð föðurinn í sýn og var kallaður sem spámaður til að endureisa kirkju Jesú Krists. Hann hlaut prestdæmi Guðs, þýddi Mormónsbók og sendi trúboða til að prédika fagnaðarerindið vítt og breytt um Norður-Ameríku og erlendis.
Höfuðstöðvar kirkjunnar voru fluttar til Ohio, Missouri og Illinois, til að komast hjá ofsóknum og finna stað fyrir samansöfnun meðlima kirkjunnar. Spámaðurinn Joseph Smith var handtekin ólöglega árið 1844, sökum tortryggni og stjórnmáladeilna á svæðinu, og myrtur af múgi.
Brigham Young varð næsti forseti kirkjunnar. Hann leiddi hina heilögu yfir sléttur Bandaríkjanna í yfirbyggðum vögnum, til Utah í Klettafjöllunum. Frá þeim tíma hefur kirkjan vaxið gríðarlega um allan heim. Í dag eru meðlimir rúmlega 16 milljónir í um 170 löndum.
Fyrsta skrefið er að hitta trúboðana. Þeir munu kenna þér helstu atriði og iðkanir trúar Kirkju Jesú Krists hinna Síðari daga heilögu. Þeir geta líka svarað öllum spurningum um kirkjuna og sagt ykkur frá því hvers vænst er af meðlimum hennar.
Þið ættuð líka að byrja að koma á guðsþjónustur. Þið munið finna gleði í því að tilheyra samfélagi fólks sem lætur sér annt um hvert annað og reynir að fylgja fordæmi Jesú Krists.
Þegar þið eruð tilbúin að ganga í kirkjuna, getið þið ákveðið að skírast og verða formlega meðlimir hennar. Þið getið annaðhvort látið skírast af trúboðum eða einhverjum sem þið hafið kynnst í kirkju.